google/wiki40b huggingface dataset:
דכדוך

דכדוך הוא רגש של מצב רוח ירוד, עצבות ואנהדוניה (חוסר הנאה מפעילות). רגשות אלה עשויים להשפיע על תחושת הרווחה הנפשית של האדם, ועל התפקוד הגופני והחברתי שלו. תחושת דכדוך נחשבת לתגובה נורמלית למצבי חיים שונים, והיא עשויה לחלוף כעבור פרק זמן סביר. זאת בניגוד לדיכאון קליני, שמהווה הפרעה נפשית בעלת תסמינים חמורים, ועלולה להימשך זמן רב.
מצב הרוח המדוכדך עשוי לכלול תחושות של חוסר ערך, דחייה, ריקנות, עצבנות, חרדה, אשמה וחוסר אונים. הלוקים בו סובלים לעיתים מקושי להתרכז במטלות, בעיות בזיכרון, הפרעות שינה, הפרעות אכילה, תחושה של חולשה פיזית, ואף כאבים.
תחושת דכדוך נלווית לעיתים למחלות וליקויים רפואיים-גופניים, מולדים או נרכשים, או לתרופות שונות, למשל במחלת אדיסון, מחלת הנשיקה, האטה בפעילות בלוטת התריס, נטילת סטטינים ועוד. בנוסף היא מאפיינת חלק מההפרעות הנפשיות, במיוחד הפרעות מצב רוח. היא עשויה ללוות גם הפרעות כגון הפרעת אישיות גבולית והפרעת הסתגלות.
תחושת דכדוך נוצרת לעיתים בעקבות אירועי חיים המעוררים רגש זה, ולעיתים זכרונות מאירועים אלו וחשיבה שלילית אודותיהם ממשיכים להזין את התחושות השליליות ולהגביר את חוסר האונים וחוסר התקווה. ניסיונות לשבירת "מעגל" זה הם אחד ממוקדי המחקר והטיפול בתחום הפסיכולוגיה החיובית.
התמודדות עם הדכדוך תלויה בחומרתו. כאשר הוא נמשך זמן רב ויש חשד להתפתחות דיכאון, חשובה אבחנה של מומחה בתחום (פסיכולוג או פסיכיאטר), שיכולה לכוון לטיפול המתאים.

בדיקה והערכה נפשית

שאלונים ורשימות תיוג פרטניות ואישיות כגון אבחון דידקטי באמצעות פסיכותרפיסט או אבחון פסיכולוגי באמצעות פסיכולוג קליני או אם מדובר בדיכאון של ילדים האמצעים הללו יושמשו על ידי המחלקה הרלוונטית בתחום בריאות הנפש כדי לזהות ולהעריך את חומרת הדיכאון.

טיפול בדכדוך (דיכאון)

מצב רוח דיכאוני לא מחייב כל טיפול מקצועי, ויכול להוות תגובה נורמלית לאירועי חיים מסוימים, סימפטום של כמה מצבים רפואיים, או תופעת לוואי של תרופות מסוימות או טיפולים רפואיים. מצב רוח דיכאוני ממושך, במיוחד בשילוב עם סימפטומים אחרים, עלול להוביל למצב של אבחנה פסיכיאטרית או רפואית, לדוגמה הפרעה במצבי רוח, אשר עשויה להפיק תועלת מטיפול. יש תתי-חטיבות שונות של דיכאון עם גישות טיפול שונות. בארצות הברית, כבר הוערך ונבדק שכשני שלישים מאנשים הסובלים מדיכאון לא פועלים על מנת לקבל טיפול.
גירוי עומק המוח (DBS) הוא טיפול נוירוכירורגי ביישומו של מכשיר בחלקים מסוימים של המוח. טיפול זה עדיין עובר ניסויים מבוקרים, אך הוא מראה תוצאות מבטיחות מאוד בכל הקשור לטיפול עמידות בדיכאון.
האיש שבפנים

עלילה

דלטון רוסל (קלייב אוון) הוא מנהיג של צוות שמבצע שוד בנק מתוכנן עד לפרטיו הקטנים, מתוחכם ולא אלים. מטרת השוד היא פריצה של כספת אישית אחת בלבד שבה מצויים מסמכים אשר מפלילים את הבעלים של הבנק שהוא למעשה פושע מלחמה ששיתף פעולה עם הנאצים בתקופת מלחמת העולם השנייה, ובנוסף גניבת היהלומים הרבים המצויים בכספת זו אשר נשדדו על יידו ממשפחה יהודית מצרפת שהושמדה באושוויץ.
השוד מתבצע בבוקר של יום עבודה שגרתי בבנק כאשר צוות השודדים מתחפש לצוות צבעים ואגב כך מכניס לתוך סניף הבנק את הציוד הדרוש להמשך ביצוע השוד. הצוות משתק את מצלמות האבטחה ולאחר מכן חוטף את עובדי הבנק ואת הלקוחות כבני ערובה. השודדים מודיעים לשוטר מזדמן על השוד ולאחר מכן דורשים מהמשטרה אוטובוסים ומטוס לצורך מילוט כתנאי לשחרור בני הערובה. במהלך כל השוד לבושים השודדים בסרבלים של צבעים המכסים את כל גופם וגם את פניהם ודורשים גם מבני הערובה להתלבש בבגדים אלה. הבלש פרייז'ר (דנזל וושינגטון) מנסה ביחד עם שותפו ועם המפקח האחראי (וילם דפו), לסכל את דרישות שודדי הבנק.
במהלך המשא והמתן בין רוסול ופרייז'ר מתגלה בכל פעם מחדש כי רוסול מערים בצורה מתוחכמת על קציני המשטרה וכי למעשה ההתרחשות כולה על כל שלביה היא פרי תכנון מוקדם של צוות השודדים. בהמשך המשא ומתן מתברר גם לפרייז'ר כי למעשה כל נוהלי העבודה שבהם נקט היו צפויים מראש על ידי צוות השודדים וכי הוא וצוותו משמשים כחלק מכלי המשחק שבאמצעותם משיגים השודדים את מטרותיהם. פרייז'ר נוכח לגלות בהדרגה כי השודדים אינם אלימים וכי הם מהתלים בו ומביאים אותו להתמקד בכווני פעולה וחקירה המובילים למבוי סתום.
לאחר כיממה שבה לא הושגה כל התקדמות ולאחר שהוחלט במשטרה לפרוץ פנימה אל הבנק ולחלץ בכח את בני הערובה, יוזמים השודדים את יציאתם המפתיעה של כל בני הערובה ושלהם עצמם החוצה אל הרחוב כאשר כולם לבושים בסרבלי צבעים. לאחר שלושה ימי חקירה אינטנסיביים מתגלה למשטרה כי אין להם כל אפשרות להבחין בין בני הערובה לבין השודדים מאחר שכולם היו לבושים בסרבלי צבעים המכסה גם את פניהם. גם בני הערובה ששוחררו ונחקרו אינם מצליחים לסייע למשטרה בפענוח השוד מאחר שבמהלכו הם היו מכוסים בסרבלים.
רוסל עצמו, מנהיג צוות השודדים הוא היחיד שלא יוצא מהבנק והוא נותר בין כתליו בתוך קיר כפול שבנו השודדים במהלך תהליך המשא ומתן. לאחר כשבוע יוצא רוסול ממקום מחבואו, יוצא מהבנק כאחד הלקוחות, ונפגש עם שותפיו לשוד.
מוזיאון סטרומה

בית הכנסת

בית הכנסת (בית אברהם לזכר קדושי "סטרומה") הוקם בערך בשנת 1961 בבאר שבע על ידי מספר משפחות עולים מרומניה, ביניהם משפחות הנספים באניית סטרומה. הרעיון היה להקים את בית הכנסת המרכזי הראשון בבאר שבע ובעולם לזכר קדושי סטרומה.
בבית הכנסת 769 מקומות ישיבה וגם 769 מנורות בתוך המדרשות של בית הכנסת, לזכר 769 הקרבנות. 
לדבר יו"ר מוזיאון סטרומה- ארייה רייטר: "אלו מצבות חיות שבאות להנציח ולחנך את הנוער היום ובדורות הבאים בלימוד ההיסטוריה של עם ישראל על ההעפלה 
וקרבנותיה".

מטרת המוזיאון

המוזיאון הוקם כמרכז חינוכי לתלמידים ולתושבים על אסון סטרומה ועל אניות נוספות של מעפילים שלא הצליחו להגיע לארץ. מטרת המוזיאון לחנך ולהעביר חווית זיכרון מוחשי למבקרים בו, באמצעות עזרי המחשה ועיצובו הייחודי של המוזיאון. המוזיאון הוא ארגון ללא מטרות רווח והוא מתקיים בעיקר מתרומות. הנהלת המוזיאון מתכננת להרחיב את המוזיאון כדי שיוכל לקבל קהל גדול יותר, אולם תוכניות אלו טרם יצאו לפועל.

אדריכלות

בית הכנסת בנוי בצורה של ספינה, על תקרת המבנה ישנם כוכבים בצורת מגן דוד שכן לא נהוג לצייר כוכבים רגילים. הכוכבים על התקרה באים לסמל את השמיים מלאי הכוכבים שהיו מעל לאנייה.

סמל המוזיאון

בסמל ישנה יד המטביעה אנייה, האנייה היא אניית סטרומה, והיד המטביעה היא כל אותם צדדים אשר פעלו ישירות או בעקיפין להטבעת האנייה.
נקמה (סדרת טלוויזיה)

עלילה

אמילי ת'ורן (אמילי ואן קאמפ) מגיעה להמפטונס ושוכרת בית חוף ליד אחוזת משפחת גרייסון לקיץ. אמילי היא בעצם אמנדה קלארק, שאביה, דייוויד קלארק, הופלל בעוון בגידה כשהיא הייתה קטנה. לאחר משפט ארוך, הוא נשפט למאסר עולם, ונרצח בכלא על ידי סוכנים של האנשים שהפלילו אותו. אמנדה הופרדה ממנו לאחר משפטו ולא ראתה אותו מאז. עכשיו, היא חזרה להמפטונס כאישה צעירה בשנות ה-20 המאוחרות לחייה בשביל לנקום במי שעשה עוול לה ולאביה. המטרה העיקרית שלה היא ויקטוריה גרייסון (מדלין סטו), האם המהוללת של משפחת גרייסון, שניהלה רומן עם דייוויד ולאחר מכן גם הסגירה אותו למשטרה. הסדרה מתמקדת בתוכניתה של אמנדה להרוס כל אדם שלקח חלק בהפללת אביה. לאורך הדרך, היא מגלה עובדות שונות על עברו של אביה המשנות את תוכניותיה פעמים רבות. ככל שהסדרה נמשכת, קושרת אמנדה בריתות עם אנשים שונים שעוזרים לה בתוכניתה.
שדרת 9 ביולי

שדרות תשעה ביולי (ספרדית: Avenida 9 de Julio) הן אחת השדרות הראשיות בבואנוס איירס. שם השדרה ניתן לה על שם יום העצמאות הארגנטינאי החל בתאריך זה: רפובליקת ארגנטינה זכתה בעצמאות ב-9 ביולי 1816. השדרה היא הרחבה ביותר באמריקה הדרומית, ואחת הרחבות בעולם כולו.

תוואי

קו C של הרכבת התחתית (Subte) של בואנוס איירס עובר מתחת לשדרה, ומוביל מהתחנה המרכזית רטירו לכיכר החוקה. לאורך השדרה ניצבות 9 תחנות פעילות של קו C, אחת מהן בכיכר סן מרטין.
למעט מספר מעברים תת-קרקעיים, לאורך השדרה מצויים מספר מעברי חצייה שכדי לחצות בהם יש לקחת בחשבון מספר דקות.

אורך

השדרה חוצה את הבירה הארגנטינית מצפון לדרום. היא מתחילה בטרמינל האוטובוסים רטירו בחלקה הצפוני של העיר ומסתיימת בתחנה המשולבת (רכבת עם רכבת תחתית) קונסטיטוסיון ("החוקה"). אורכה של השדרה הוא כקילומטר אחד.

רוחב

השדרה ידועה ברחבי העולם בשל רוחבה הרב, כ-150 מטרים. 150 מטרים הוא המרחק בין קואדרה אחת (Block), שממנה בנוי רוב רובו של מרכז העיר - בצורת רשת רחובות.
השדרה מורכבת מעד שבעה נתיבים לכל כיוון וצמודים אליה, במקביל, רחוב מכל צד, עם ארבעה נתיבים נוספים.

היסטוריה

השדרה תוכננה לראשונה בשנת 1888 וצפויה הייתה להיקרא "איואומה", על שם קרב חשוב במלחמת העצמאות הארגנטינית שנוהל על ידי הגנרל מנואל בלגראנו. אבן הפינה הונחה ביום העצמאות ה-121 של ארגנטינה (ב-9 ביולי 1937) ועל כן הוחלט לשנות את שם השדרה לתאריך שבו החלו עבודות הבנייה שלה. הבנייה הראשונית הסתיימה רק כ-30 שנה אחרי כן, בשנות ה-60. בשנות ה-80 הוחלט להאריך את השדרה עד לכיכר החוקה (Plaza Constitución), דבר שהיה כרוך בהריסות רבות ובהעברת תושבים רבים מבתיהם.
טמפל 1

גילוי

בעת הגילוי, משך ההקפה של השביט סביב השמש היה 5.68 שנים, אך כיוון שהוא עובר במסלולו מדי פעם ליד כוכב הלכת צדק, כח המשיכה של צדק גורם להפרעה במסלולו. ב-1881 עבר טמפל 1 במרחק של כ-0.55 יחידות אסטרונומיות מצדק, והדבר הסיט אותו, והגדיל את נקודת הפריהליון ב-50 מיליון קילומטרים, ואת זמן ההקפה לכ-6.5 שנים. עקב מרחקו זה אבד השביט מעיני האסטרונומים.
בשנות השישים נתגלה השביט מחדש אחרי שאסטרונום אמריקני חישב במדויק את מסלולו. הוא מצא שב-1941 עבר השביט במרחק של 0.41 יחידות אסטרונומיות מצדק וב-1953 במרחק של 0.77 יחידות אסטרונומיות מצדק, וההפרעות שנגרמו כתוצאה מהמעברים קירבו את הפריהליון של השביט אל השמש, והקטינו את משך הקפתו סביבה לכדי 5.55 שנים. בעזרת חישובים אלה עלה בידי האסטרונומית אליזבת' רומר לצלם אותו ב-1968. אמנם צילום אחד לא היה מספיק לחישוב המסלול, אך צילום נוסף ב-11 בינואר 1972 אישש את מסלולו, והוא נצפה מאז בכל מופע.

נתונים בסיסיים

טמפל 1 אינו שביט בוהק. הבהירות הגבוהה ביותר בה נצפה היא 11+, הרבה מעבר ליכולת האדם לצפות בו בעין בלתי-מזוינת. השביט נמצא לאחרונה בפריהליון ב-5 ביולי 2005, במרחק של 1.506 יחידות אסטרונומיות מהשמש. באפהליון השביט יהיה במרחק של 4.737 יחידות אסטרונומיות מהשמש. זמן הקפתו את השמש כיום הוא 5.515 שנים.
הלב על השולחן

שירים בולטים

לאחר צאת האלבום בלטו השירים "היא לא את", שהגיע למיליון צפיות באתר יוטיוב בשבועיים הראשונים. השיר "כל החלומות"  הגיע למיליון צפיות בזמן קצר והצליח בהשמעות ברדיו. שיר הנושא של האלבום "הלב על השולחן" זכה גם הוא למיליון צפיות בזמן קצר מאוד, בין השירים הבולטים היו "אוקיינוס", "כשאת אינך","ישראל", "מנגנת את חיי", "אל תאמרי", "געגועים" והחידוש לשיר של חוליו איגלסיאס "La Nave del Olvido" ‏(ESPERA UN POCO), בגרסה העברית "אתן לך" למילים של רותם כהן.

ההצלחה

כבר בשבועיים הראשונים הגיע האלבום למעמד אלבום פלטינה כפולה על מכירות של 60-אלף מכירות וכעבור חודשיים למעמד פלטינה משולשת על מכירות של למעלה מ-120 אלף עותקים, בחודש הראשון נצפה האלבום מעל ל 400-אלף צפיות באתר יוטיוב, ושירי האלבום נצפו מעל ל-10 מיליון צפיות באתר יוטיוב. האלבום זכה לביקורות אוהדות בקרב מבקרי המוזיקה השונים.
ג'ונתן פרנזן

ביוגרפיה

פרק זה לוקה בחסר. אנא תרמו לוויקיפדיה והשלימו אותו.  
פרנזן גדל בובסטר גרובס שבמיזורי, שם סיים תיכון בשנת 1977. אביו, ארל, היה מהנדס רכבות ואמו איריין פקידת קבלה במרפאה. יש לו שני אחים גדולים. הוא למד במכללת סווארת'מור והתמחה בגרמנית. בשנת 1982 נישא לוולרי קורנל, אותה פגש עם סיום לימודיו. באותה שנה נסע ללמוד כשנה במסגרת תוכנית פולברייט בברלין. בשנת 1996 התגרש מאשתו.
היה חבר קרוב של הסופר דייוויד פוסטר וולאס, ששם קץ לחייו בשנת 2008.
בשנת 2010 יצא ספרו "Freedom" ("חירות"). הספר זכה להד תקשורתי עוד טרם פרסומו כאשר המגזין "טיים" הקדיש לכבוד הספר את שער כתב העת בו הכריז על פרנזן כ-"Great American Novelist". הספר היה במהירות לרב-מכר.
ב-2013 זכה בפרס לספרות של עיתון די ולט.
פרנזן כותב בעבור המגזין "ניו יורקר".
גם סרטים

היסטוריה

גם סרטים הוקמה בשנת 2008 על ידי שני בוגרי בית הספר לקולנוע וטלוויזיה ע"ש סם שפיגל בירושלים, יואב רועה ואורית זמיר. החברה הפיקה את הסרטים העלילתיים: "העדות"/עמיחי גרינברג, "מנפאואר"/נעם קפלן, "אורחים לרגע"/מאיה קניג, את הסדרות: "המקוללים"/חגי לוי, בשיתוף עם לירן עצמור, "עוד סיפור אחד ודי" מאת ענת זלצר, ואת הסרטים הדוקומנטריים: "גוף שלישי"/שרון לוזון, "המעבדה"/יותם פלדמן, "חברים"/רגב קונטס ועוד.
בימים אלה מפיקה החברה סדרת דרמה בלשית בשם תיק נעדר המבוססת על ספריו של דרור משעני.
החברה הפיקה תכנים בשיתוף גופים רבים בארץ ובעולם ביניהם: שידורי רשת, שידורי קשת, HOT ,YES, TV5, RTBF, CBC, BBC, DR, הרשות לפיתוח ירושלים, קרן הקולנוע הישראלי מיסודו של משרד התרבות, קרן יהושע רבינוביץ לאמנויות תל אביב, הקרן החדשה לקולנוע וטלוויזיה, קרן גשר וכדומה.
טיאקה

אטימולוגיה

האטימולוגיה של הטיאקה היא כדלהלן: השם המדעי של הסוג - Caldcluvia, הוא לזכרו של הבוטנאי הסקוטי אלכסנדר קאלקלוג'ה שאסף צמחים בדרום אמריקה עבור הגנים המלכותיים הבוטנאים באנגליה בין 1819 ל-1825; השם המדעי של המין - paniculata, מתייחס לתפרחת של הצמח. הכינוי "טיאקה" הוא משפתם של המפוצ'ה - הילידים האינדיאנים בדרום אמריקה.

תיאור

הטיאקה מתנשא עד לגובה של 30 מטר, והקוטר המרבי שלו הוא 60 ס"מ. הקליפה היא בצבע חום-אפרפר. העלים הירוקים מסודרים בצורה הפוכה, והשפה של העלה משוננת ומלבנית בצורת אזמל. העלה מגיע לאורף של 7–15 ס"מ, ורוחבו הממוצע 2–4 ס"מ. הפטוטורות של העלה מחורצות ושעירות, ואורכן הוא 1–7 ס"מ. הפרחים של הטיאקה בצבע לבן-צהבהב, והם צומחים בתפרחות צפופות. בכל פרח יש 8–10 אבקנים. הפרי של הטיאקה הוא הלקט המכיל בתוכו זרעים כהים חומים באורך של מילימטר אחד. הטיאקה פורח בין דצמבר לפברואר, והפירות מבשילים בין פברואר למרץ.

שימושים

העץ לא נמצא בסכנה בטבע, אך דגימות גדולות שלו נדירות יחסית. הוא מוגן בשמורות טבע ופארקים לאומיים רבים בצ'ילה וארגנטינה. החליטה של עלי הטיאקה שימושית נגד דלקת מעיים והצטננות, ומשמשת גם לטיפול בסוכרת. בקליפה של העץ משתמשים לצביעה, והעץ מגודל לעיתים כצמח נוי. בתקופה הקולוניאלית השתמשו בטיאקה לצביעת חומרים מעץ, והאינדיאנים השתמשו בעלים על מנת לרפד סירות קטנות מעץ וכלים אחרים. הפרחים של הטיאקה משמשים כמקור צוף עבור הדבורים.
יחסי ג'יבוטי–תימן

סקירה כללית

שתי המדינות חברות בליגה הערבית, יש ביניהן שיתופי פעולה רבים במגוון גדול מאוד של תחומים. שיתוף פעולה מרכזי בין שתי המדינות הוא שיתוף פעולה בתחום האנרגיה והחשמל. בין שתי המדינות מפריד מיצר קטן של ים, ישנה תוכנית לחבר את ג'יבוטי לתימן באמצעות גשר הדומה לגשר המלך פהד. (כביש מהיר ימי).
ג'יבוטי תומכת במשטר החוקי של תימן במלחמת האזרחים של תימן.
משה זכות

משה בן מרדכי זַכּוּת (ידוע בכינויו הרמ"ז) (אמסטרדם, שפ"ה 1625? - מנטובה, ט"ז בתשרי ה'תנ"ח, 1 באוקטובר 1697) היה רב, מקובל, ומשורר יהודי ממוצא פורטוגזי. 
הרמ"ז כיהן כרב קהילת יהדות מנטובה וכראש ישיבה בה ובקהילת הספרדים בוונציה, והוא נחשב לאחד מגדולי המקובלים ביהדות איטליה במאה ה-17. דרך בית מדרשו נפוצו כתביו של ר' חיים ויטל העוסקים בקבלת האר"י וכן מנהגי התפילה המבוססים עליהם.
נוסחת קושי-בינה

באלגברה ליניארית, נוסחת קושי בינה היא נוסחה לדטרמיננטה של מכפלת מטריצות שאינן דווקא ריבועיות.
הדטרמיננטה מוגדרת רק למטריצות ריבועיות. היא כפלית, כלומר מקיימת את הזהות  לכל שתי מטריצות ריבועיות מאותו סדר. נוסחת קושי בינה מכלילה את הזהות גם למטריצות שאינן דווקא ריבועיות.

הוכחה

נסמן את העמודה ה-i של מטריצה  ב- כמו כן, נסמן ב-, כאשר  הם וקטורי עמודה, את המטריצה המתקבלת מהם. לבסוף נסמן ב- את קבוצת כל התמורות על .
נשתמש במולטילינאריות הדטרמיננטה ובנוסחה הישירה ונקבל:
כרצוי.
יאן רוזנטל

קריירה

רוזנטל התחיל את הקריירה שלו בהנובר 96. ב-13 באוגוסט 2006 הוא ערך את הופעת הבכורה שלו בניצחון 2-4 נגד ורדר ברמן. ב-21 באוקטובר 2006 הבקיע את שער הבכורה שלו נגד שאלקה 04. עד מהרה ביסס את מקומו בהרכב המועדון. ב-11 ביוני 2010 חתם על חוזה לשלוש שנים בפרייבורג. בקיץ 2013 חתם באיינטרכט פרנקפורט ל-3 שנים. בפברואר 2015 הושאל לדרמשטאט 98 מהבונדסליגה השנייה עד לתום העונה. בתום העונה העפילה הקבוצה לבונדסליגה ורוזנטל חתם לשנתיים במועדון.
ביוני 2018 הודיע על פרישה מכדורגל.
בצעירותו שיחק רוזנטל בנבחרת הצעירה של גרמניה.
קפסולת חלל

קפסולת חלל (באנגלית: Space capsule) היא חללית המשמשת להחזרת גופים, בדרך כלל אסטרונאוטים, לכדור הארץ, ולהגן על הגופים בעת החדירה לאטמוספירה. קפסולות החלל בדרך כלל בנויות בצורת קונוס בעל תחתית קעורה, אשר מעניק לחללית יציבות בעת הכניסה לאטמוספירה. במהלך החלק האחרון של תהליך החזרה לכדור הארץ, מואטת החללית באמצעות מצנחים ו/או מדחפים, עד אשר היא נוחתת על פני הכוכב, בים או ביבשה.
קפסולת החלל  המאוישות חייבת להכיל את כל הדברים ההכרחיים על מנת שבני אדם יוכלו לשהות בהם, כולל אוויר, מים ומזון. קפסולות החלל חייבות גם להגן על האסטרונאוטים מפני קור והקרינה שבחלל החיצון. הקפסולה חייבת להיות מבודדת היטב, ויש לה מערכת השולטת בטמפרטורה הפנימית.
בקפסולת חלל מאוישות ישנן מערכות תקשורת שמאפשרות לאסטרונאוטים לתקשר עם מרכז הבקרה בכדור הארץ.
לאורך השנים נעשה שימוש בקפסולות חלל ברוב תוכניות החלל המאוישות, כולל במקרה של החללית המאוישת הראשונה בעולם, ווסטוק. יוצאות דופן הן מעבורות החלל האמריקאיות, אשר טסות חזרה ונוחתות בנמל תעופה.
ג'ריאן גרנט

קריירת מכללות

אחרי ששיחק בתור תלמיד תיכון בבית הספר דה-מת'ה (DeMatha), גרנט הגיע לאוניברסיטת נוטרדאם כדי לשחק עבור המאמן מייק בריי. אחרי שלא שיחק בעונתו הראשונה בשל הרחקה, נבחר לחמישיית הרוקיז של העונה בביג איסט אחרי שקלע בממוצע 12.3 נקודות ו-4.97 אסיסטים למשחק בעונת המשחק הראשונה שלו. בעונתו השנייה עם נוטרדאם, גרנט נבחר לחמישיית העונה השנייה בביג איסט, לאחר ממוצעים של 13.3 נקודות ו-5.5 אסיסטים למשחק.
לאחר עונת 2012-13, נוטרדאם עברה מליגת הביג איסט לליגת ה-ACC. על בסיס עונתו השנייה החזקה, גרנט נבחר, טרם העונה, לחמישיית העונה ב-ACC. גרנט החל את העונה בצורה מרשימנה, והוביל את נוטרדאם עם 19.01 נקודות למשחק למאזן של 8-4. אבל ב-23 בדצמבר 2013 נמצא גרנט לא כשיר מבחינה אקדמית למשחק בשארית העונה ונאלץ לפרוש מנוטרדאם. גרנט בחר לחזור לנוטרדאם לעונה נוספת ולא להכריז על מועמדות לדראפט ה-NBA ‏2014.
גרנט חזר לנוטרדאם לעונת 2014-15, והוביל מיד את הקבוצה למאזן 20-3. באופן אישי הייתה זו עונת הפריצה שלו, בתור מנהיג סגנון המשחק היעיל של הקבוצה. הוא נבחר במחצית העונה למועמד לפרס ג'ון אר. וודן ולגביע אוסקר רוברטסון. נוטרדאם בראשות גרנט סיימה את השנה עם מאזן 32-6 ואליפות טורניר ה-ACC; הם הגיעו לרבע גמר אזור המידווסט, שבו הפסידו לקנטקי הבלתי מנוצחים ב-2 נקודות.

ניו יורק ניקס (2015–2016)

גרנט נבחר בבחירה ה-19 על ידי וושינגטון ויזארדס בדראפט ה-NBA 2015. הזכויות עליו הועברו, עוד בליל הדראפט, בטרייד לאטלנטה הוקס, לפני שהועברו, פעם נוספת, בטרייד לניו יורק ניקס בתמורה לטים הארדוויי הבן. הוא שיחק עבור הניקס בליגת הקיץ של ה-NBA, שם קלע בממוצע 11.8 נקודות עם 3.2 ריבאונדים ו-4.8 אסיסטים בחמישה משחקים. ב-30 ביולי 2015 הוא חתם על חוזה הרוקי שלו עם הניקס. ב-2 בדצמבר, קלע שיא עונה של 12 נקודות בניצחון הניקס על אחיו ג'רמי ועל פילדלפיה 76'. ב-12 בינואר 2016 היה משחקו הטוב ביותר של גרנט בעונה זו, עם 16 נקודות ו-8 אסיסטים בניצחון 120-114 על בוסטון סלטיקס.

שיקגו בולס (2016–2018)

ב-22 ביוני 2016 הועבר גרנט בטרייד, יחד עם חוסה קלדרון ועם רובין לופז, לשיקגו בולס, בתמורה לדריק רוז, ג'סטין הולידיי ובחירת סיבוב שני בדראפט 2017. בחודש הבא, הוא עזר לבולס לזכות באליפות ליגת הקיץ של לאס וגאס, וזכה בפרס ה-MVP עם 24 נקודות, 10 ריבאונדים וחמישה אסיסטים במשחק הגמר. ב-15 בנובמבר 2016 פתח לראשונה במדי הבולס, ולקלע 18 נקודות וחמש חטיפות בניצחון 113-88 על פורטלנד טרייל בלייזרס. ב-26 בנובמבר הועבר זמנית לווינדי סיטי בולס, קבוצת ליגת הפיתוח של שיקגו. הוא חזר לקבוצת האם ב-27 בנובמבר, שב לקבוצת הפיתוח ב-9 בדצמבר, והוחזר לשיקגו בולס ב-10 בדצמבר. ב-10 באפריל 2017, קלע 17 נקודות והוסיף שיא קריירה של 11 אסיסטים בניצחון 122-75 מול אורלנדו מג'יק.
ב-26 בנובמבר 2017 קלע גרנט שיא קריירה חדש של 24 נקודות בהפסד 100-93 למיאמי היט. ב-29 בדצמבר קלע 11 נקודות, הוסיף 12 אסיסטים ושבעה ריבאונדים בניצחון 119-107 מול אינדיאנה פייסרס. ב-22 בינואר 2018 קלע 22 נקודות עם 13 אסיסטים בהפסד 132-128 לאחר שתי הארכות לניו אורלינס פליקנס.

אורלנדו מג'יק (2018–הווה)

ב-7 ביולי 2018 הועבר גרנט לאורלנדו מג'יק בעסקה שעירבה שלוש קבוצות.

חייו האישיים

ג'ריאן גרנט הוא בנו שחקן ה-NBA לשעבר הארווי גרנט. יש לו שני אחים המשחקים כדורסל באופן מקצועי – האח הבכור ג'ראי שיחק בכמה ליגות ברחבי העולם, ואחיו הצעיר ג'רמי משחק עבור אוקלהומה סיטי ת'אנדר. האח הצעיר ביותר, ג'יילין, שיחק כמו שלושת אחיו בתיכון דה-מת'ה. דודו, תאומו הזהה של אביו, הוראס גרנט, שיחק במשחק האולסטאר וזכה בארבע אליפויות עם שיקגו בולס ועם לוס אנג'לס לייקרס.
פורום טראיאנוס

פורום טראיאנוס (בלטינית: Forum Traiani) הוא אחרון הפורומים הקיסריים שנבנו ברומא בעת העתיקה.

היסטוריה

פורום טראיאנוס הוקם במצוות הקיסר טראיאנוס בכספי הביזה מניצחונותיו של הקיסר בקרבות שהסתיימו בכיבוש דאקיה בשנת 106 לספירה.
הפורום נחנך בשנת 112.
לצורך הקמת יסודות המבנה המונומנטלי נחפר בור רחב ממדים בין גבעת הקווירינל וגבעת הקפיטולין (בשל היקף הבנייה הרחב הנדרש להקמת המבנה, משערים שחפירת היסודות החלה עוד בתקופת שלטונו של הקיסר דומיטיאנוס. ככל הנראה האדריכל שתכנן את הפורום היה אפולודור מדמשק.
במקביל להקמת הפורום נבנו גם שוקי טראיאנוס ופורום קיסר.

מבנה הפורום

הפורום נבנה סביב חצר נרחבת שמשני צדדיה מבני הפורום להם מרפסות חרבות ובקצה הפורום נבנתה הבזיליקה אולפיה. הכיכר רוצפה בשיש.

ימי הביניים

מבנה הפורום נותר בשימוש אף לאחר נפילת האימפריה הרומית. קונסטנטינוס השני ביקר במקום במאה הרביעית וראה את פסלו של טראיאנוס עדיין עומד בראש הבזיליקה.
החל מהמאה ה-9 נלקחו אבני השיש של החצר לשימוש משני, אולם עצם העובדה שאבנים אלה הוחלפו באבנים פשוטות יותר מעיד שהפורום היה עדיין בשימוש.
הנציב העליון

תפקיד וסמכויות

ביולי 1920 קיבל הממשל האזרחי הבריטי את סמכויות השלטון הצבאי בארץ ישראל. ראש ממשל המנדט נקרא הנְציב העליון. סגנו וממלא מקומו של הנְציב העליון כונה המזכיר הראשי של ממשלת המנדט ובתפעול השוטף היה אחראי על כל הפעילות האדמיניסטרטיבית השלטונית. הנציב העליון היה בא כוחו של המלך, ובכך מונה לעמוד בראש השלטון, הן הצבאי והן האזרחי. מעשית היה כפוף למשרד המושבות הבריטי (Secretary of State for the Colonies) ולשר המושבות כנציגו של המלך ולפרלמנט הבריטי. הנציב העליון מונה בידי שר המושבות. סמכות הנציב העליון כללה הוצאת צווים, פקודות ותקנות שנועדו להסדיר את השלטון ואת חיי האזרחים. על אף הסמכויות הביצועיות התפקיד היה בעיקר ייצוגי, ונועד לשמש חותמת גומי ומנחה לכוחות הצבא והמשטרה שישבו בארץ ].

משכן

הנְציבים שמונו שוכנו תחילה בבניין אוגוסטה ויקטוריה שעל הר הצופים. לאחר רעידת האדמה שהתחוללה בארץ ישראל בשנת 1927 עברו הנציבים העליונים להתגורר בבית מחניים שברחוב הנביאים. בסופו של דבר, בראשית שנות השלושים, התמקמו הנציבים העליונים בארמון הנציב בירושלים.
עמנואל ממאנה

במועדונים

עמנואל גדל ללא הורים, אמו נפטרה כשהוא היה בן 6 ואת אביו איבד בגיל 15. מגיל 8 הוא משחק כדורגל והיה חלק מקבוצת ריבר פלייט. הוא שיחק לראשונה במדי הקבוצה הבוגרת במסגרת גביע ארגנטינה במשחק נגד רוסאריו סנטראל ב-9 באוקטובר 2014, אך הופיע רק בשני משחקי ליגה בעונת הבכורה שלו ואת השער היחיד בשורות הקבוצה הבקיע ב-14 במרץ 2016 נגד קולון. עם זאת, בגמר גביע סודאמריקנה בעונת הבכורה שלו (2014) הוא פתח כשחקן הרכב.
עם ריבר זכה באליפות אחת (פינאל 2014), בקופה קמפאונאטו (בשני אלה - כשחקן בסגל), בגביע סודאמריקנה (2014), בגביע רקופה סודאמריקנה (2015), בגביע ליברטדורס (2015) ובגביע סורוגה בנק (2015).
ב-7 ביולי 2016 הוחתם באולימפיק ליון מליגת העל הצרפתית בכדורגל תמורת 7.5 מיליון יורו וגם בשורותיה הבקיע שער אחד בלבד.
ב-31 ביולי 2017 חתם בזניט סנקט פטרבורג למשך 5 שנים תמורת 16 מיליון יורו ועלה לראשונה למגרש במדי זניט בניצחון קבוצתו על ספרטק מוסקבה בתוצאה 5:1. ביוני 2018 קרע את הרצועה הצולבת והושבת ממשחק פעיל למשך 3 חודשים. הוא חזר למגרש ב-26 בספטמבר 2018, לשחק נגד וולגר אסטרחן במסגרת משחק הגביע הרוסי. אך באוקטובר 2019 נפגע שוב ברצועה הצולבת של הברך והפעם הושבת ממשחק למשך 8 חודשים.

בנבחרת

ממאנה שיחק את משחקו הבינלאומי הראשון עם הנבחרת הבוגרת ב-7 ביוני 2014 בניצחון 2-0 על סלובניה כשהחליף את חאבייר מסצ'ראנו בדקה ה-77. היה זה עוד טרם שיחק משחק רשמי במדי הקבוצה הבוגרת של ריבר פלייט.
ארקדי זיידס

ארקדי זיידס (נולד ב-1979) הוא רקדן וכוריאוגרף ישראלי.

ביוגרפיה

זיידס נולד בבלארוס (אז חלק מברית המועצות) ב-1979. עלה לישראל ב-1990. 
בשנת 1999, עם סיום לימודי אמנות ומחול בבית הספר האזורי משגב, הצטרף לקבוצת מחול נעה דר ולאנסמבל בת שבע.
משנת 2004 עובד ככוריאוגרף עצמאי. יצירותיו הוצגו בפסטיבלים בישראל, שווייץ, איטליה, צ'כיה, הולנד, הודו, הונגריה, פולין, ספרד, שוודיה, רומניה, גרמניה, סין, טיוואן, יפן ועוד.
לזיידס תואר שני בכוריאוגרפיה מבית הספר לתיאטרון ואמנויות באמסטרדם. מתגורר בתל אביב.
ליאורה עופר

קריירה

עופר למדה בבית הספר הריאלי העברי בחיפה. החלה לעבוד עם אביה בגיל 20, אך מונתה לתפקיד בכיר רק כ-30 שנה מאוחר יותר. בין השנים 1995 ל-2005 כיהנה כמנכ"לית חברת חוף האלמוג אילת. בשנת 2007 מונתה לדירקטורית וסגן יו"ר מליסרון. ב-2008 מונתה ליושבת ראש הדירקטוריון בחברה.
עופר כיהנה גם כדירקטורית בבנק מזרחי טפחות בע"מ ובחברות הלידור יזמים בע"מ, אורו השקעות בע"מ ואורו השקעות חוץ (1999) בע"מ.

מאבק הירושה

יולי עופר, אביה של ליאורה, נפטר בספטמבר 2011 והוריש לה בצוואה האחרונה משנת 2008 את מניותיו בחברת "עופר השקעות" - 36% מהון מניות החברה. במהלך חייו כתב עופר כמה צוואות שונות, כאשר הצוואה הלפני אחרונה חילקה את מניותיו ב"עופר השקעות" שווה בשווה בין האחים. עוד בחייו העניק יולי לילדיו 15% ממניות החברה, כל אחד, כך שלאחר מימוש הצוואה הפכה ליאורה לבעלת השליטה בחברת "עופר השקעות".
לאחר מות האב, עירער דורון עופר על הצוואה וטען שהאב לא היה כשיר בעת החתימה על הצוואה האחרונה. פסק הדין ניתן ב-2013 וקיבל את עמדתה של ליאורה עופר בדבר תקפות הצוואה.

משפחתה

ליאורה עופר היא בתו של איש העסקים יולי עופר, אחותו של דורון עופר ואחייניתו של סמי עופר.
הייתה נשואה לאהוד אנג'ל ולהם שני ילדים משותפים. לאחר מכן נישאה ללוני רפאלי, (בעלה לשעבר של יולי תמיר) ובהמשך נפרדה ממנו.
נמניה פטרוביץ'

קריירה

פטרוביץ' התחיל את הקריירה שלו בטלאופטיק, קבוצת המילואים של פרטיזן בלגרד. ב-11 ביולי 2013, פטרוביץ' חתם על חוזה לארבע שנים בפרטיזן. ב-22 באוגוסט 2013 ערך את הופעת הבכורה שלו במועדון במסגרת מוקדמות הליגה האירופית נגד תון. ב-20 באוקטובר 2013 הבקיע את שער הבכורה שלו בקבוצה הראשונה נגד יאגודינה. בעונת הבכורה שלו במועדון הוא ערך בסך הכל 12 הופעות עבור המועדון.
ב-3 בפברואר 2016 הושאל למכבי נתניה. בקיץ 2017 חתם בצ'אווס, העולה החדשה לליגת העל הפורטוגזית.
בקיץ 2017 חזר לסרביה וחתם בנפרדק קרושבץ.
פטרוביץ' שיחק 11 משחקים בנבחרת הצעירה של סרביה ואף השתתף עימה באליפות אירופה בכדורגל עד גיל 21 - 2015.